EkBass/fiwiki-20250220-pages-articles huggingface dataset:
Lars Brüggemann

pienoiskuva|Lars Brüggemann tuomitsemassa Sveitsin liigan peliä vuonna 2014.Lars Brüggemann (s. 2. maaliskuuta 1976 Hemer, Länsi-Saksa) on entinen saksalainen jääkiekkoilija, joka on peliuransa jälkeen toiminut erotuomarina. Pelaajaurallaan Brüggemann oli Saksan joukkueessa Naganon talviolympialaisissa 1998.Eliteprospects.com − Germany 1998 Erotuomarina hän on toiminut MM- kisoissa vuosina 2012, 2013 ja 2014. Competition officials 2012 Competition officials 2013 Competition officials 2014 == Lähteet == * === Viitteet === == Aiheesta muualla == Luokka:Saksalaiset jääkiekkoilijat Luokka:Jääkiekkotuomarit Luokka:Vuonna 1976 syntyneet Luokka:Elävät henkilöt
Jaakko Niemi (uudisraivaaja)

Jaakko Sipinpoika Niemi (22. huhtikuuta 1715 – 15. joulukuuta 1785 Teuva) oli aikanaan tunnettu uudisraivaaja. Niemen vanhemmista ja syntymäpaikasta ei ole tietoa. Teuvalle hänet merkittiin uudisasukkaaksi 1760 eli jo 40-vuotiaana ja rippikirjaan hänen syntymäaikansa lisättiin vasta parinkymmenen vuoden päästä. Niemi alkoi raivata tilaansa esikoispoika Joosepin syntymävuonna 1753. Raivaukseen hän ei saanut tukea, mutta silti sen seurauksena ensin 18 ja sitten vielä 7 verovapaata vuotta. 1777 hänellä oli raivattuna 5/12 manttaalin tila itselleen lunastettavaksi, Niemi toisin sanoen kohosi omalla työllään rengistä merkittävän uudistilan isännäksi. Pihapiirissä oli kahdeksan rakennusta, päärakennuksessa oli avattava ikkuna ja maalattu karmi. Pihalle kaivettu kaivo oli peräti 16 metrin syvyinen, ulkorakennuksiin kuului saunan ohella paja. Niemen talli sijaitsi kaukana pihapiiristä, kirkolla asti. Useita peltoja oli tuolloin raivauksessa, vaikkakin vasta yksi oli valmis. Ojia oli kaivettu 4 kilometriä ja aitoja niittyjen ympärille 16 kilometriä. Humalatarha puuttui, mutta sadan humalasalon tarha oli suunnitteilla. Niemellä oli ollut raivaus- ja rakennustöissään apuna tilapäisesti yksi renki ja lisäksi veljensä, mutta varsinaista työväkeä hän pestasi tilalleen vasta tytärten tultua naitetuiksi. Niemen puoliso vuodesta 1749 oli miestään huomattavasti nuorempi Maria Joosepintytär (1731–1806). Perheeseen syntyi kaksi poikaa, joista toinen kuoli jo syntymävuonnaan, ja kaksi tytärtä. ==Lähteet== Luokka:Suomalaiset maanviljelijät Luokka:Suomalaiset uudisraivaajat Luokka:Vuonna 1715 syntyneet Luokka:Vuonna 1785 kuolleet
Iso-Valkee

Iso-Valkee (joskus myös Valkee, vanhalta nimeltään Mäyrämäen Valkee) on Uskelanjoen vesistöön kuuluva karu, kirkasvetinen harjualueen järvi Somerniemellä Somerolla. ==Perustiedot== Kolmannen Salpausselän reunamuodostumaan kuuluva järvi sijaitsee Somerniemen Mäyrämäen kylässä. Järven pinta-ala on 32,6 ha, rantaviiva 3 960 metriä, tilavuus 2 686 000 kuutiometriä, keskimääräinen syvyys 8,2 metriä ja suurin syvyys 24,7 metriä. Korkeus merenpinnasta on 108 metriä. Saman alueen muita järviä ovat Karjaanjoen vesistöön kuuluvat Pikku-Valkee eli Moron Valkee, Pikku-Ätämö ja Iso-Ätämö idässä Somerniemen Oinasjärven kylässä. Muut lähijärvet kuuluvat Uskelanjoen vesistöön. Näitä ovat lounaassa Myllyojan kautta Halkjärveen laskevat Tytyjärvi, Iso-Herakas ja Tasku Somerniemen Kaskiston kylässä sekä usean kylän rajapaikkana oleva Herakkaanlähde. Etelässä on laskujoeton Varvaslammi Mäyrämäen kylässä, luoteessa Mustalammi eli Muslammi Somerniemen Kaskiston ja Mäyrämäen kylien rajalla ja pohjoisessa Koirlammi Somerniemen Mäyrämäen kylässä. ==Luonnonarvot ja virkistyskäyttö== Järvi on osa Hyyppärän harjualueen Natura 2000 -suojelualuetta. Järvi rantoineen on pääosin Someron kaupungin omistuksessa, ja sen vesienhoitoa varten on tehty hoitosuunnitelma vuonna 2006. Järven ja sen ympäristön luonnonarvot ovat huomattavia, ja vuonna 2014 järven länsirannat käsittävälle Natura-alueen osalle Someron kaupungin maalla muodostettiin Someron kaupungin omistama yksityinen luonnonsuojelualue. Iso-Valkeella on luontopolku, jonka varrella on kaksi laavua ja uimapaikka. Retkeily on sallittu myös luonnonsuojelualueeksi rauhoitetulla osalla järven rantoja. ==Historiaa== Järven lasku-uomana on sen luonaispuolella olevaan Taskulampeen laskeva kaivettu oja, joka muistitiedon mukaan kaivettiin läheiseen Halkjärveen laskevassa Myllyojassa toimineen Kaskiston sahan vedensaannin tarpeisiin 1800-luvulla. Asiakirjojen mukaan saha aloitti toimintansa vuonna 1836. Tätä ennen järvi oli laskenut Halkjärveen pohjoisesta laskevan Murrosjoen valuma-alueeseen kuuluvaan Mustalampeen. Vielä nykyäänkin järven länsipäästä ulottuu yhtenäinen suopainanteiden ketju Mustalammin rantaan luoteessa. ==Lähteet== Luokka:Somerniemen järvet Luokka:Uskelanjoen vesistö
Luovan valokuvauksen keskus

Luovan valokuvauksen keskus ry on Jyväskylässä toimiva alueellinen valokuvakeskus, joka toimii yhdessä Jyväskylän Grafiikkakeskuksen kanssa Jyväskylän Veturitalleilla yhteisnimellä Grafiikka- ja valokuvakeskus Ratamo. Vuonna 1989 perustettu yhdistys oli Suomen ensimmäinen alueellinen valokuvakeskus.Luovan valokuvauksen keskus, Luovan valokuvauksen keskus, viitattu 29.12.2014. Luovan valokuvauksen keskus ry:n tarkoitus on edistää ja tehdä tunnetuksi keskisuomalaista valokuvataidetta, parantaa valokuvaajien toimintaedellytyksiä ja pitää yllä yhteyksiä sekä suomalaisiin että kansainvälisiin alan taiteilijoihin ja instituutioihin. Se on profiloitunut nykyvalokuvaan sekä valokuvataiteen ja kuvataiteiden välimaastoon. Yhdistyksen jäsenistö koostuu ammattivalokuvaajista, valokuvauksen harrastajista ja taiteilijoista. Valokuvauskeskus on järjestänyt kursseja muun muassa vedenalaiskuvauksesta, digitaalisesta vedostamisesta sekä vanhoista valokuvatekniikoista. Valokuvakeskuksessa on kirjasto sekä perinteinen pimiö sekä atk-laboratorio kuvankäsittelyyn ja tulostukseen. Valokuvakeskus osallistuu Jyväskylän taidemuseon järjestämän kansainvälisen Lumo- valokuvatriennaalin ideointiin ja toteutukseen. ==Lähteet== ==Aiheesta muualla== *Valokuvakeskuksen verkkosivusto Luokka:Suomalaiset valokuva-alan järjestöt Luokka:Jyväskylän kulttuuri
Dance Again... the Hits

Dance Again...the Hits on yhdysvaltalaisartisti Jennifer Lopezin kokoelma- albumi. Sen julkaisi Epic Records 17. heinäkuuta 2012 samaan aikaan kun hän käynnisti hänen ensimmäisen Dance Again World Tour-maailmankiertueen. Lopez oli aiemmin suunnitellut kokoelma-albumin tekoa vuonna 2009, mutta päätti sen sijaan käyttää tallennettua materiaalia hänen seitsemättä, Love?-studioalbumia varten, jonka julkaisi Island Records toukokuussa 2011 sen jälkeen kun hän erosi Epic Recordsista vuonna 2010. Kun Lopez veloitti levy-yhtiölle viimeisen albumin täyttääkseen hänen työsopimuksensa, hän aloitti uuden kokoelma-albumin teon marraskuussa 2011. Myöhemmin hän tuli epävarmaksi siitä, että haluaako hän työskennellä sovittujen suunnitelmien mukaisesti vai aikooko hän julkaista uuden studioalbumin, joista lopulta hän päätti valita ensimmäisen vaihtoehdon. "Dance Again...the Hits" sisältää yksitoista ennenjulkaistua kappaletta ja kaksi uutta nauhoitetta: "Dance Again" ja "Goin' In". Albumin erikoisversio julkaistiin myös, sisältäen kolme lisättyä ennenjulkaistua kappaletta sekä DVD:n joka sisältää yksitoista valittua musiikivideota. Albumi sai pääosin positiivisia vastaanottoja musiikkikriitikoilta, jotka ylistivät sen kuvaavan hyvin Lopezin menestystä. Jotkut kriitikot ilmaisivat kuitenkin pettymyksensä siitä kun albumilta puuttuu useita onnistuneita singlejulkaisuja, mutta katsoivat tämän olevan ymmärrettävää siksi, koska hänellä on niin monta onnistunutta singlejulkaisua vuosien varrelta. "Dance Again...the Hits" oli kaupallisesti kohtalainen menestys, saavuttaen sijoituksia kymmenen parhaan joukossa neljällätoista sekä kahdenkymmenen parhaan joukossa kymmenessä kansallisella listalla. Albumi ylsi parhaimmillaan Suomen virallisen listan sijalle 16. == Kappaleet == # # # # # # # # # # # # # == Arviot == * Allmusic: ==Lähteet== Luokka:Vuoden 2012 kokoelma-albumit Luokka:Jennifer Lopezin albumit
Truly Madly Deeply

Truly Madly Deeply on australialaisen pop-yhtye Savage Gardenin kappale, joka julkaistiin heidän nimeään kantavan debyyttialbumin kolmantena singlenä maaliskuussa 1997. Kappaleen sanoittivat yhtyetoverit Darren Hayes ja Daniel Jones. Kappale on uudelleentehty versio kappaleesta "Magical Kisses" jonka toverit kirjoittivat yhdessä kauan ennen heidän debyyttialbumin nauhoituksen aloittamista. Kappaletta käytettiin vuonna 1998 julkaistun, Jude Lawin ja Gretchen Molin tähdittämän elokuvan Music from Another Room tunnuskappaleena. Billboard Hot 100-listan 55-vuotisjuhlalistalla "Truly Madly Deeply" listattiin kaikkien aikojen 35:ksi parhaaksi kappaleeksi. Kappale saavutti Australiassa listan kärjen vuonna 1997 sekä Yhdysvalloissa seuraavana vuotena. Kappaletta varten kuvattiin kaksi musiikkivideota - yksi on alkuperäistä Australian julkaisua ja toinen, Pariisissa kuvattu video puolestaan kansainvälistä julkaisua varten. Ranskassa kappale onnistui saavuttamaan kultarajan. ==Lähteet== Luokka:Vuoden 1997 kappaleet Luokka:Savage Gardenin kappaleet Luokka:Billboard Hot 100 -listan ykköset
Gerda Granholm

Gerda Maria Granholm (30. lokakuuta 1922 Korsholm – 1. huhtikuuta 2001 Korsholm) oli suomalainen ruotsin kielellä kirjoittanut kirjailija. Find A Grave : Gerda Maris Ingo GranholmKirjasampo.fi : Gerda Granholm == Teoksia == * Ur Svartholmens källa : dikter. Maskrosorna, Vasa 1976 * Sjundelin å Råmpdraaje : in nagä vadasvässor. Maskrosorna, Vasa 1978 * Korsholms kommunala arbetares och tjänsteinnehavares förening r.f. 10 år : 1970-1980 - Mustasaaren kunnan työntekijöiden ja viranhaltijoiden yhdistys r.y. 10 vuotta : 1970-1980 ; katsauksen laat. Gerda Granholm. Korsholms kommunala arbetares och tjänsteinnehavares förening, Korsholm 1980 * Österbottnisk sommar. Maskrosor, Vasa 1980 * Ord föder ord : dikter. Maskrosor, Vasa 1981 * Sagan om mossflickan Safina. Maskrosor, Vasa 1981 * Wargsgården : roman. Maskrosor, Vasa 1982, 3. uppl. 1984 * Safina och Basimir : en saga ; ill. är utförda av eleverna i Petsmo lågstadium åk 2-6. Maskrosor, Vasa 1983 * Liten resedagbok. Maskrosor, Vasa 1984 * Petronella : roman. Maskrosor, Vasa 1985 * Talande morgon : dikter i urval 1. Maskrosor, Vasa 1986 * Mänskoöden : noveller. G. Granholm, Kvevlax 1988 * Milos : roman. Maskrosor, Vasa 1992 * Farväl Milos de Roma : roman. Maskrosor, Vasa 1995 * Liv mellan raderna ; av Gerda Granholm et al. ; redigering och layout Ann-Helen Attianese. A.-H. Attianese, Maxmo 1999 == Toimitustöitä == * Ordskott : poesi och prosa från Österbotten : en antologi av medlemmar i Svenska Österbottens litteraturförening från Vasa och Korsholm ; toim. Gerda Granholm ym. Svenska Österbottens litteraturförening, Bennäs 1993 == Lähteet == Luokka:Suomenruotsalaiset kirjailijat Luokka:Vuonna 1922 syntyneet Luokka:Vuonna 2001 kuolleet
Pentti Ranta

Pentti Olavi Ranta (s. 15. joulukuuta 1954 Turku) on aktiiviuransa päättänyt suomalainen kuulantyöntäjä. Hän edusti vuodesta 1981 lähtien Turun Tovereita sekä veteraanisarjoissa kilpaillessaan vuodesta 1997 lähtien Varsinais-Suomen Veteraaniurheilua. Hänen valmentajanaan toimi Kalevi Lehtonen. Kalevan kisoista Ranta saavutti kuulantyönnön hopeaa vuonna 1985. Lisäksi hän voitti sisäratojen SM-kilpailuista kaksi pronssia vuosina 1982 ja 1988. Yleisen sarjan kilpailuissa Ranta ei ole kilpaillut vuoden 1991 ja veteraanisarjoissa vuoden 2000 jälkeen. == Lähteet == Luokka:Suomalaiset kuulantyöntäjät Luokka:Vuonna 1954 syntyneet Luokka:Elävät henkilöt
Yrjö Majamaa

Yrjö Antero Majamaa (s. 23. huhtikuuta 1957 Nokia) on aktiiviuransa päättänyt suomalainen kiekonheittäjä. Hän edusti vuodesta 1979 lähtien Tampereen Pyrintöä ja hänen valmentajinaan toimivat Aarno Majamaa sekä Seppo Simola. Kalevan kisoista Majamaa saavutti kiekonheiton pronssia vuonna 1985. Virallisissa kilpailuissa hän ei ole esiintynyt vuoden 1989 jälkeen. ==Musiikki== Majamaa soitti rumpuja Kari Peitsamon yhtyeissä Kari Peitsamo ja Ankkuli sekä Kari Peitsamo Revival.Kari Peitsamon tuotanto Finnmusic- sivustollaLähden länteen -kappaleen sovittajatiedot Fono-sivustolla == Lähteet == Luokka:Suomalaiset kiekonheittäjät Luokka:Suomalaiset rumpalit Luokka:Vuonna 1957 syntyneet Luokka:Elävät henkilöt
Justin Dowling

Justin Dowling (s. 1. lokakuuta 1990) on kanadalainen jääkiekkoilija, joka pelaa NHL-seura Vancouver Canucksin organisaatiossa. Dowling aloitti kauden 2012–2013 ECHL-joukkue Idaho Steelheadsissa, mutta siirtyi kesken kauden AHL:ään Texas Starsiin. Ensimmäisen kokonaisen Texasissa pelaamansa kauden jälkeen Dowling jatkoi AHL-tasolla ja sai kahden vuoden sopimuksen Texasin yhteistyöseura Dallas Starsiin. Heinäkuussa 2021 Dowling solmi kahden vuoden ja arvoltaan 1,5 miljoonan dollarin sopimuksen Canucksin kanssa.https://www.sportsnet.ca/article/canucks-sign-forward-justin-dowling- two-year-contract/ == Lähteet == Luokka:Kanadalaiset jääkiekkoilijat Luokka:Vancouver Canucksin pelaajat Luokka:Vuonna 1990 syntyneet Luokka:Elävät henkilöt
Solveig Rönnholm

Solveig Ingeborg Rönnholm (20. lokakuuta 1923 Helsinki – 11. kesäkuuta 2006)Helsingin seurakuntayhtymä, hautapalvelut, Solveig Ingeborg Rönnholm, Hietaniemen hautausmaa oli suomalainen ruotsin kielellä kirjoittanut runoilija.Kirjasampo.fi : Solveig Rönnholm Rönnholmin vanhemmat olivat varatuomari Runar Rönnholm ja taiteilija Ingeborg Rönnholm. Solveig Rönnholm toimi äidinkielen lehtorina yksityisessä ruotsalaisessa Laurellska skolan -tyttökoulussa Helsingissä. Hän kirjoitti runoja ja proosaa suomenruotsalaisiin Horisont- ja Progress-aikakauslehtiin.Svenskt författarlexikon 5. 1961–1965 (Projekt Runeberg) == Teoksia == * Hjärtats fåglar : dikter. Söderström, Helsingfors 1961 == Lähteet == Luokka:Suomalaiset opettajat Luokka:Suomenruotsalaiset kirjailijat Luokka:Suomalaiset runoilijat Luokka:Vuonna 1923 syntyneet Luokka:Vuonna 2006 kuolleet
Jesse Root

Jesse Root (s. 23. marraskuuta 1989) on yhdysvaltalainen jääkiekkoilija, joka pelaa AHL-seura Texas Starsissa. Root pelasi Yalen yliopiston joukkueessa neljän kauden ajan. Viimeisenä vuotenaan hän asetti uuden NCAA-ennätyksen tehdessään ratkaisumaalin jatkoajalla yhdeksän sekunnin jälkeen. Luokka:Vuonna 1989 syntyneet Luokka:Elävät henkilöt Luokka:Yhdysvaltalaiset jääkiekkoilijat
Rebel Heart

Rebel Heart on yhdysvaltalaislaulaja Madonnan kolmastoista studioalbumi. Albumin julkaisi Interscope Records 6. maaliskuuta 2015. Joulukuussa 2014 tapahtuneiden albumisisältövuotojen jälkeen albumin julkaisuajankohdaksi ilmoitettiin maaliskuu 2015, ja kuusi sen kappaletta julkaistiin virallisesti 20. joulukuuta 2014. Albumi nousi Suomen virallisen listan sijalle 2. == Kappaleet == # # # # # # # # # # # # # # # # # # # Super Deluxe 2CD # Beautiful Scars # Borrowed Time # Addicted # Graffiti Heart # Living for Love" (Paulo & Jackinsky Full Vocal Mix) # Living for Love" (Funk Generation & H3drush Dub) == Arvostelut == * AllMusic: AllMusic review * The A.V. Club: B–The A.V. Club review * Rolling Stone: Rolling Stone review * Soundi: Soundi: Levyarvio == Lähteet == Luokka:Vuoden 2015 albumit Luokka:Madonnan albumit
Vendlaskolan

Vendlaskolan on ruotsinkielinen alakoulu Klaukkalassa, Nurmijärven kunnassa. Koulussa oppilaita on noin 50 ja luokat 1-6. Koulussa on kolme luokanopettajaa, ja luokat jakaantuvat 1-2, 3-4 ja 5-6 luokkiin. Koulu on perustettu vuonna 2004 Syrjälän koulun kanssa samalle tontille käyttämättömiin tiloihin. ==Lähteet== == Aiheesta muualla == * Vendlaskolan saamassa lisää tilaa Syrjälään Luokka:Nurmijärven peruskoulut Luokka:Klaukkala
Living for Love

Living for Love on yhdysvaltalaislaulaja Madonnan kappale hänen Rebel Heart -nimiseltä kolmanneltatoista studioalbumiltaan. Sen julkaisi Interscope Records albumin ensimmäisenä singlenä 20. joulukuuta 2014. Kappaleen sanoittivat Madonna, Diplo, Alicia Keys, Nick Rowe, MoZella, Toby Gad sekä Ariel Rechtshaid, ja tuottajina toimivat Madonna ja Diplo. "Living for Love" on saanut pääosin positiivisen vastaanoton musiikkikriitikoilta. Yhdysvalloissa kappale nousi Billboard-lehden Dance/Electronic Songs -listan yhdeksännelle sijalle. ==Lähteet== Luokka:Vuoden 2014 kappaleet Luokka:Madonnan kappaleet
Heikinpohja

Heikinpohja on kaupunginosa Savonlinnassa, Etelä-Savossa. Kaupunginosa sijaitsee aivan Savonlinnan keskusta-alueen tuntumassa. Heikinpohjassa on muun muassa Talvisalon koulun luokkien 1–6 toimipiste, yleinen uimaranta sekä liikuntahalli. ==Lähteet== Luokka:Savonlinnan kaupunginosat
Asger Jorn

Asger Jorn (vuoteen 1945 asti Asger Olug Jørgensen, 1914 Vejrum – 1973 Aarhus) oli tanskalainen taidemaalari ja kuvanveistäjä. Hän oli yksi Cobra- taiteilijaryhmän ja Situationistisen internationaalin perustajista. Jyllannin Vejrumissa syntynyt Jorn kävi koulunsa Silkeborgissa, jossa nykyisin on hänen nimeään kantava taidemuseo. Hän aloitti maalaamisen vuonna 1930 ja piti ensimmäisen ekspressionistisen näyttelynsä 1933. Jorn matkusti vuonna 1936 moottoripyörällään Pariisiin, jossa hän opiskeli Fernand Légerin johdolla ja työskenteli jonkin aikaa Le Corbusierin assistenttina, kunnes palasi Tanskaan. Saksalaismiehityksen vuosina 1941–1944 Jorn alkoi julkaista Helheste-nimistä taidelehteä, jonka piiriin hakeutuivat nuoret tanskalaistaiteilijat kuten Ejler Bille, Egill Jacobsen, Henry Heerup ja Carl-Henning Pedersen. He pitivät myös yhteisiä näyttelyitä. Sodan jälkeen Jorn matkusteli Lapissa, Alankomaissa, Ranskassa ja Tunisiassa ja tutustui tulevan Cobra-ryhmän taiteilijoihin kuten Pierre Alechinsky, Karel Appel, Corneille ja Christian Dotremont. ”Spontaaniin abstraktismiin” keskittynyt Cobra-ryhmä oli virallisesti olemassa vain vuodesta 1948 vuoteen 1951, jolloin Jorn sai tuberkuloosin ja joutui viettämään pitkiä aikoja parantolassa.Artists represented at the exhibition , Didrichsenin taidemuseo, viitattu 29.12.2014. 1950-luvulla Jorn kiinnostui Picasson innoittamana myös keramiikasta ja alkoi tehdä maalauksia löytämiensä valokuvien ja painokuvien pohjalta.Asger Jorn, Seppo-Zen-selällään-blogi 2.3.2014, viitattu 29.12.2014. Radikaalin marxilainen Jorn kieltäytyi elinaikanaan muun muassa Ecker-mitalista ja mahdollisuudesta edustaa Tanskaa Venetsian biennaalissa. Guggenheim- palkinnosta hän kieltäytyi vuonna 1964 sähkeellä:Situationist International Online Silkeborgin nimikkomuseon ohella hänen töitään on paljon Louisianan taidemuseon kokoelmissa, vaikka hän inhosi myös Louisianaa sen perustamisen 1958 aikoihin.Asger Jorn , Galerie Birch, viitattu 29.12.2014. ==Lähteet== Luokka:Tanskalaiset kuvanveistäjät Luokka:Tanskalaiset taidemaalarit Luokka:Vuonna 1914 syntyneet Luokka:Vuonna 1973 kuolleet
Ruben Sverre Gjertsen

Ruben Sverre Gjertsen (s. 1977 Volda) on norjalainen säveltäjä. Hänen tuotantonsa koostuu enimmäkseen kamarimusiikkiteoksista, joita on esitetty eri puolilla Eurooppaa.The Living Composers Project: Ruben Sverre Gjertsen Gjertsen opiskeli sävellystä James Clappertonin ja Morten Eide Pedersenin johdolla Grieg-akatemiassa Bergenissä. Hän osallistui myös Fondation Royaumontin kurssille vuonna 2000. Gjertsen voitti Spellemannprisenin (2009) ja Arne Nordheim -palkinnon (2010). Hänen musiikkiaan on esitetty Norjan lisäksi myös Itävallassa, Tanskassa, Suomessa, Ranskassa, Islannissa, Ruotsissa, Sveitsissä ja Isossa-Britanniassa, myös ISCM World Music Days -tapahtumassa. == Lähteet == Luokka:Norjalaiset säveltäjät Luokka:Vuonna 1977 syntyneet Luokka:Elävät henkilöt
Greg Rallo

Greg Rallo (s. 26. elokuuta 1981) on yhdysvaltalainen jääkiekkoilija, joka pelaa AHL-joukkue Texas Starsissa. Varaamaton Rallo pelasi kaksi kautta Texas Starsissa ennen kuin allekirjoitti yhdne vuoden NHL-sopimuksen Florida Panthersin kanssa 2. heinäkuuta 2011. Kaudella 2011-2012 hän teki NHL- debyyttinsä 30-vuotiaana Carolina Hurricanesia vastaan 18. joulukuuta 2011. Heinäkuussa 2012 hän teki vuoden jatkosopimuksen. Kolmen Floridan organisaatiossa kiekkoillun kauden jälkeen Rallo palasi Texasiin vuoden mittaisella sopimuksella elokuussa 2014. Luokka:Vuonna 1981 syntyneet Luokka:Elävät henkilöt Luokka:Yhdysvaltalaiset jääkiekkoilijat
Go West! A Lucky Luke Adventure

Go West! A Lucky Luke Adventure on vuonna 2007 Atarin kehittämä ja julkaisema Lucky Luke-videopeli, joka perustuu Lucky Luke – Lähde länteen!-animaatioelokuvaan. Peli julkaistiin Nintendo DS:lle, Wiille sekä tietokoneelle. == Juoni == Pidätettyään Daltonin veljekset on Lucky Luken saatettava uudisraivaajajoukko Kaliforniaan 80-päivässä. Tietokone ja Wii- versioissa tarinaa kuljettevat eteenpäin suoraan elokuvasta leikatut lyhyet välianimaatiot, mutta DS:llä tarina kerrotaan kuvin ja tekstein. == Pelaaminen == Peli on monipuolinen ja sisältää mm. ampumista, ratsastusta sekä tanssimista. DS-version tapauksessa tehtäviä on yksikertaistettu. Pelatessa tietokoneella pelihahmoa ohjataan näppäimillä ja ampuessa kättä hiirellä. Juostakseen pelaajan on usein näpyteltävä kahta näppäintä vuorotellen. Wiillä pelatessa pelaaja hyödyntää Wii Remote-ohjainta. Tietokone ja Wii-versioissa pelattavina hahmoina toimivat lähes kaikki elokuvassakin esiintyneet hahmot, mutta DS:llä hahmot rajoittuvat lähinnä Lucky Lukeen ja Daltoneihin. Luokka: Lucky Luke Luokka: Vuoden 2007 videopelit Luokka: Windows-pelit Luokka: Wii- pelit Luokka: Nintendo DS -pelit Luokka:Sarjakuviin perustuvat videopelit
Juurikasvua

Juurikasvua on Mikko Reitalan käsikirjoittama ja Saara Saarelan ohjaama, Moskito Television Oy:n tuottama kaksiosainen televisioelokuva Ylelle, joka esitettiin ensimmäisen kerran Vähässäkyrössä 16. syyskuuta 2009. Julkisesti elokuva esitettiin saman vuoden lokakuussa. == Juoni == Kaupunkilaiset Mika (Antti Luusuaniemi), lääkäri ja Ricu (Ville Myllyrinne), parturi-kampaaja, muuttavat Pohjanmaalle Mikan uuden työpaikan perässä. Pienellä paikkakunnalla elämä saa aikaan kaikenlaista eikä asiaa helpota, että uudet kunnan asukkaat ovat samaa sukupuolta oleva pariskunta. == Rooleissa == Antti Luusuaniemi ...Mika Ville Myllyrinne ...Ricu Eero Saarinen ...Tarmo Lauri Tilkanen ...Petteri Hanna Lekander ...Lupu Hannele Laaksonen ...Kerttu Sinikka Mokkila ...Mänty Matti Onnismaa ...Koski Jaana Saarinen ...Sirpa Uula Laakso ...Korpela Vera Kiiskinen ...Satu Arttu Kurttila ...Julli Emma Louhivuori ...Emmi Ritva Vepsä ...Saimi Johanna Tuominen ...Nuori nainen konsertissa == Lähteet == Juurikasvua yle.fi TV-elokuva Juurikasvun ensiesitys Vähässäkyrössä Cast IMBd Luokka:Suomalaiset televisiosarjat
Ludwig Karlsson

Ludwig Karlsson (s. 6. tammikuuta 1991) on ruotsalainen jääkiekkoilija, joka pelaa Dallas Starsin organisaatiossa. == Ura == Karlsson pelasi kaksi kautta vuosina 2009-2011 USHL-joukkue Green Bay Gamblersissa tehden 24 maalia ja yhteensä 70 tehopistettä. Ensimmäisellä kaudellaan Karlsson auttoi Gamblersin Clark Cupin voittoon ja toisellakin aina finaaliin saakka. Vuonna 2011 hän siirtyi Northeastern Huskiesiin. Tulokasvuotenaan Karlsson oli joukkueensa paras pistemies tehtyään kymmenen maalia ja 16 syöttöä. Toisena opiskelijavuotenaan hän pelasi vain 17 ottelua loukkaantumisen vuoksi. Näissä hän teki viisi maalia ja syötti kolme. Heinäkuussa 2013 hän allekirjoitti Ottawa Senatorsin kanssa tulokassopimuksen, joka oli pituudeltaan kaksi vuotta. Hän pelasi yhden kauden Ottawan farmijoukkue Binghamton Senatorsissa ennen kuin hänet kaupattiin 1. heinäkuuta 2014 Dallas Starsiin. Luokka:Vuonna 1991 syntyneet Luokka:Elävät henkilöt Luokka:Ruotsalaiset jääkiekkoilijat
Guerrino De Luca

Guerrino De Luca on Logitechin hallituksen entinen puheenjohtaja (2008–19). Hän toimi yhtiön toimitusjohtajana vuodesta 1998 vuoteen 2008.Guerrino De Luca Bloomberg. Viitattu 31.7.2022. Hän oli Worldwide Marketing Apple Computer Inc'in vara­toimitus­johtajana vuonna 1997. Hän on nostanut Logitech uusiin korkeuksiin ja menestykseen, koska oheislaitteiden valmistaja. Yksi hänen tärkeimmistä saavutuksistaan oli Webcamin valmistuksen osto Connectixilta. De Luca on kotoisin Italiasta ja on opiskellut insinööriksi Rooman yliopistossa. Nykyään hän asuu San Franciscosa. Hänen entinen vaimonsa on nimeltään Daniela, ja hänellä on kaksi tytärtä, Ottavian ja Chiara. == Lähteet == Luokka:Italialaiset liikemiehet Luokka:Yhdysvaltalaiset liikemiehet Luokka:Syntymävuosi puuttuu Luokka:Elävät henkilöt
Veikselin kynnäs

Veikselin kynnäs (, , ) on 70 kilometrin pituinen ja leveimmillään 1,8 kilometriä leveä niemimaa, joka erottaa Veikselinhaffin Gdanskinlahdesta ja siten avoimesta Itämerestä. Sen katkaisee poliittisesti Puolan ja Venäjän valtioiden raja. Puolassa niemimaa on osa Pommerin voivodikuntaa, Venäjän puolella se kuuluu Kaliningradin alueeseen. Venäjän läntisin piste sijaitsee Veikselin kynnäällä. 1300-luvulle saakka Veikselin kynnäällä oli navigoitavia salmia, jotka antoivat Saksalaisen ritarikunnan hallitsemalle Elbingin kaupungille pääsyn Itämerelle. Tämän salmiyhteyden luonnollinen sulkeutuminen 1300-luvulla heikensi Elbingin asemaa kauppakaupunkina, mikä puolestaan vahvisti niin ikään Saksalaisen ritarikunnan hallussa olleen Danzigin asemaa. Vuonna 1497 kynnään poikki kaivettiin 550 metriä pitkä ja 360 metriä leveä Pillaunsalmi (saks. Pillauer Tief), nyk. Baltijskinsalmi. Salmi turvattiin vuonna 1626 Pillaun linnoituksella (saks. Festung Pillau). Vuonna 1890 rakennettiin vielä lisäksi Königsbergin merikanava. Vuonna 2016 Puola päätti rakentaa uuden kanavan kannaksen poikki omalle alueelleen. Kanava valmistui vuonna 2022. Saksan kielessä Veikselin kynnäästä on käytetty myös nimitystä Danziger Nehrung. Historiallinen preussinkielinen nimitys on Aismares. == Lähteet == * ===Viitteet=== Luokka:Euroopan niemimaat Luokka:Itämeri Luokka:Puolan maantiede Luokka:Venäjän niemimaat Luokka:Puolan rajat Luokka:Venäjän rajat Luokka:Kaliningradin alue
Veikko Pesonius

Veikko Valter Olavi Pesonius (3. elokuuta 1906 Pori – 4. tammikuuta 1985 Helsinki) oli Suomen Puolustusvoimissa tykistössä ja esikuntatehtävissä palvellut eversti, joka sotilasuransa jälkeen toimi Liiketyönantajain liiton johdossa. Pesoniuksen vanhemmat olivat tullitarkastaja, asessori Walter Gottlieb Pesonius sekä Eva Olsoni. Ylioppilaaksi 1925 valmistunut Pesonius kävi reserviupseerikoulun 1925–1926 ja tämän jälkeen kadettikoulun tykistölinjan 1927–1929. Pesonius palveli KTR 1:ssä 1926–1927 sekä 1929–1936 kouluttajana, rykmentin adjutanttina sekä patterin päällikkönä. Sotakorkeakoulusta hän valmistui 1937 ja nimitettiin yleisesikuntaupseeriksi 1938. Vuosina 1937–1939 hän toimi sotaväen päällikön adjutanttina. Talvisodan sytyttyä Pesonius toimi toimistoupseerina Kannaksen armeijan esikunnassa. Välirauhan aikana hänet oli sijoitettu V. armeijakunnan esikuntaan. Jatkosodassa hän toimi operatiivisen osaston päällikkönä III. armeijakunnan esikunnassa 1941–1942 sekä IV. armeijakunnan esikunnassa 1944. Edelleen Lapin sodan aikana hän palveli III. armeijakunnan esikunnassa. Sodan jälkeen Pesonius siirtyi toimistopäälliköksi Liiketyönantajain keskusliiton palvelukseen. Vuodesta 1958 alkaen hän toimi liiton toimitusjohtajana. Hän toimi myös useissa sotilasalan ja elinkeinoelämän luottamustehtävissä 1950–1960-luvuilla, ja osallistui myös Suomen sota 1941–1945 -teoksen laatimiseen. Ylennykset: reservivänrikki 1926, vänrikki 1929, luutnantti 1930, kapteeni 1936, majuri 1940, everstiluutnantti 1943, eversti 1958. ==Lähteet== * https://runeberg.org/vemochvad/1967/0448.html ===Viitteet=== Luokka:Suomalaiset everstit Luokka:Vuonna 1906 syntyneet Luokka:Vuonna 1985 kuolleet
Michael Houser

Michael Houser (s. 13. syyskuuta 1992) on yhdysvaltalainen jääkiekkomaalivahti, joka pelaa NHL-joukkue Buffalo Sabresin organisaatiossa. Houser pelasi kolme kautta vuosina 2009–2012 OHL-joukkue London Knightsissa. Hänet valittiin kaudella 2011–2012 OHL:n vuoden parhaaksi maalivahdiksi ja nimettiin ensimmäiseen tähdistöön. Hänet palkittiin myös Red Tilson Trophylla. Vuonna 2012 Houser osallistui Florida Panthersin kehitysleirille ja 9. heinäkuuta 2012 joukkue teki hänen kanssaan tulokassopimuksen. Luokka:Yhdysvaltalaiset jääkiekkomaalivahdit Luokka:Buffalo Sabresin pelaajat Luokka:Vuonna 1992 syntyneet Luokka:Elävät henkilöt
Evijärven koulukeskus

Evijärven koulukeskus on Evijärvellä, Etelä-Pohjanmaalla sijaitseva oppilaitos, jossa toimii yläkoulu ja 70 opiskelijan lukio. Koulun ja lukion rehtori on Riitta Mustajärvi. ==Lukio== Evijärven lukio tekee yhteistyötä Lappajärven lukion, Vimpelin lukion ja Järviseudun opiston kanssa ja kuuluu Etelä-Pohjanmaan toisen asteen oppilaitosten Opinlakeus-verkostoon. Yhteistyölukioiden kanssa on järjestetty vuosittain yhteisiä kursseja. Lukiossa voi opiskella englantia (A1), ruotsia (B1), venäjää (B2), saksaa (B2/B3) ja ranskaa (B3). ==Peruskoulu== Koulutuskeskuksessa toimii peruskoulujärjestelmän mukainen yläkoulu, Evijärven keskikoulu. Koulussa osa oppiaineista on hajautettu, osa opiskellaan kursseina. ==Lähteet== == Aiheesta muualla == * Evijärven lukion verkkosivut * Evijärven keskikoulun verkkosivut Luokka:Suomen lukiot Luokka:Suomen peruskoulut Luokka:Evijärvi Luokka:Etelä- Pohjanmaan oppilaitokset
Paras

Paras voi tarkoittaa ainakin seuraavia: * Paras Bir Bikram Shah Dev, Nepalin entinen kruununprinssi * Benjie Paras, filippiiniläinen koripalloilija ja näyttelijä * Dean Paras (oik. Dean Paraskevopoulos), näyttelijä ja ohjaaja * Paras, intialainen hindinkielinen elokuva vuodelta 1971 * Kunta- ja palvelurakenneuudistus (PARAS-hanke), kuntien kehittämishanke vuosilta 2006–2011 * Paras, Pokémon-hahmo.
Balettipaletti

BalettiPaletti on Suomen Kansallisbaletin ja Suomen Tanssioppilaitosten Liiton (STOPP ry) yhdessä järjestämä tanssikatselmus loppukeväisin. Ensimmäinen BalettiPaletti järjestettiin toukokuussa 2009 Suomen Kansallisoopperan suurella näyttämöllä. Suomen tanssioppilaitokset saavat lähettää videotaltiointeja baletti- ja karakterinumeroista, joista raati valitsee edustajat katselmukseen. BalettiPaletin rinnalle on tullut myös NykytanssiPaletti . == Aiheesta muualla == * Haku on käynnissä vuoden 2013 BalettiPalettiin-katselmukseen * Tanssioppilaitosten balettipaletti Luokka:Baletti
NykytanssiPaletti

NykytanssiPaletti on Suomen Kansallisbaletin ja Suomen Tanssioppilaitosten Liiton järjestämä tanssikatselmus, joka järjestetään loppusyksyisin Suomen Kansallisoopperan Alminsalissa. Ensimmäistä kertaa katselmus järjestettiin marraskuussa 2011. Tanssioppilaitokset saavat lähettää videotaltiointeja nyky-, jazz- ja modernin tanssin numeroista, joista raati valitsee edustajat katselmukseen. Katselmuksessa esiintyy tanssioppilaita ympäri Suomea. BalettiPaletti järjestetään samalla konseptilla, mutta keväisin suurella näyttämöllä. == Aiheesta muualla == * Tanssikoulujen nykytanssipaletti * Tanssioppilaitosten nykytanssipaletti oopperassa jo kolmatta kertaa Luokka:Nykytanssi
Saloum Faal

Saloum Faal (s. 10. lokakuuta 1994 SerekundaSaloum Fall FIFA. Viitattu 30.12.2014.) on gambialainen jalkapalloilija, joka edustaa Suomen Ykkösessä pelaavaa IF Gnistania. == Seurajoukkueura == Hän on aikaisemmin pelannut kotimaansa pääsarjassa Gambia Ports Authority FC:n joukkueessa sekä lainasopimuksella Senegalin pääsarjan Casa Sportsissa. FC Jazzin kanssa Faal teki vuoden mittaisen sopimuksen joulukuussa 2014, mutta ei ollut kauden alkaessa enää mukana. Myöhemmin Faal on pelannut Kakkosta espoolaisessa EsPassa, helsinkiläisissä FC Kiffenissä ja vuodesta 2018 lähtien Gnistanissa. Tammikuussa 2020 hän solmi Gnistanin kanssa vuoden pituisen jatkosopimuksen. == Maajoukkue == Gambian maajoukkuetta Faal on edustanut neljässä A-maaottelussa. Hän teki debyyttinsä kesäkuussa 2012 Algeriaa vastaan pelatussa Afrikan mestaruusturnauksen karsintaottelussa ja pelasi myös vuoden 2014 MM-karsinnoissa Marokkoa ja Tansaniaa vastaan. Toistaiseksi ainoan maaottelumaalinsa Faal teki joulukuussa 2012 ystävyysottelussa Angolaa vastaan.Angola vs Gambia Saturday 15 December 2012 What's the Score. Viitattu 30.12.2014. Faal on edustanut myös Gambian nuorten maajoukkueita. Vuonna 2011 hän oli mukana Gambian joukkueessa alle 17-vuotiaiden Afrikan- mestaruuskilpailuissa. Huhtikuussa 2014 pelatussa alle 20-vuotiaiden Afrikan- mestaruusturnauksen karsintaottelussa Liberiaa vastaan Gambian jalkapalloliitto peluutti Faalia ja neljää muuta vuonna 1994 syntynyttä pelaajaa, vaikka turnaus on tarkoitettu 1. tammikuuta 1995 ja myöhemmin syntyneille. Tapauksen vuoksi Afrikan jalkapalloliitto CAF sulki Gambian maa- ja seurajoukkueet kaikista maanosaturnauksista kahden vuoden ajaksi. == Lähteet == ==Asiasta muualla== *Saloum Faal soccerwayn sivustolla Luokka:Gambialaiset jalkapalloilijat Luokka:Vuonna 1994 syntyneet Luokka:Elävät henkilöt
Tattarisuon silta

Tattarisuon silta eli Tattarisuon pehmeikkösilta on betoninen laattasilta Lahdenväylällä Tattariharjun teollisuusalueen kohdalla Kivikon osa-alueella Helsingissä. Silta ylittää moottoritien alla olevan turvekerrostuman ja se on lähes kokonaan näkymättömissä eli eräänlainen piilosilta.Matti Grönroos, Teillä-blogi Tattarisuon silta on pinta-alaltaan Suomen toiseksi suurin silta, suurin on Tähtiniemen silta. Sillan kokonaispinta-ala on 20 330 m2, pituus 470 metriä ja leveys vaihtelee 36 metristä 50,5 metriin. Laattasillassa on 84 aukkoa ja sen pisin jänneväli on 5,8 metriä. Silta valmistui vuonna 1970. Tattarisuon silta on rakennettu valamalla poikittaispalkit 300×300 mm:n teräsbetonisten lyöntipaalujen varaan ja latomalla palkkien väliin palkkielementit (laattaelementit), joiden varaan sillan kansilaatta valettiin. Elementtien ja paikallavalun muodostama rakenne toimii liittorakenteena. Pehmeikkösiltaa käytetään tiepohjan rakentamiseen silloin, kun esimerkiksi pengerpaalutus eli penkereen rakentaminen paalutuksen ja paaluhattujen tai paalutuksen ja yhtenäisen paalulaatan avulla ei ole riittävä tai niitä ei voi muutoin käyttää. Pehmeikkösilta voi tulla myös korkeaa pengertä halvemmaksi. == Lähteet == == Aiheesta muualla == * Luokka:Helsingin sillat Luokka:Mellunkylä Luokka:Valtatie 4 Luokka:Laattasillat Luokka:Suomen tieliikennesillat
Jouni Olkkonen

Jouni Paavo Ilari Olkkonen (s. 27. elokuuta 1957 Ristiina) on aktiiviuransa päättänyt suomalainen moukarinheittäjä. Hän edusti koko uransa ajan Ristiinan Urheilijoita ja hänen valmentajanaan toimi Antti Matinolli. Kalevan kisoista Olkkonen saavutti moukarinheiton pronssia vuonna 1985. Virallisissa kilpailuissa hän ei ole esiintynyt vuoden 1993 jälkeen. == Lähteet == Luokka:Suomalaiset moukarinheittäjät Luokka:Vuonna 1957 syntyneet Luokka:Elävät henkilöt
Ristiinan Urheilijat

Ristiinan Urheilijat on Mikkelissä, entisen Ristiinan kunnan alueella toimiva urheilun yleisseura. Seura perustettiin kesäkuussa 1925 paikallisen urheilutoiminnan pyörittämiseksi. Nykyisin seuran lajivalikoimaan kuuluvat hiihto, lentopallo sekä yleisurheilu.Seura == Lähteet == == Aiheesta muualla == * Seuran kotisivut Luokka:Ristiina Luokka:Mikkeliläiset urheiluseurat Luokka:Suomalaiset urheilun yleisseurat
Jan-Erik Boström

Jan-Erik "Janne" Boström (s. 21. maaliskuuta 1961) on aktiiviuransa päättänyt suomalainen kymmenottelija. Hän edusti koko uransa ajan Riihimäen Kiskoa. Kalevan kisoista Boström saavutti kymmenottelun pronssia vuonna 1985. Lisäksi hän voitti sisäratojen SM-kilpailuista seitsenottelun hopeaa vuonna 1983. Virallisissa kilpailuissa Boström ei ole esiintynyt vuoden 1987 jälkeen. == Lähteet == Luokka:Suomalaiset yleisurheilun moniottelijat Luokka:Vuonna 1961 syntyneet Luokka:Elävät henkilöt
Susi kosiomatkalla

thumb|Kosiosusi Susi kosiomatkalla, myös Kosiosusi, on Eija Hännisen ja Henna Onnelan (nykyisin Heiskanen) pronssiveistos Joensuussa kävelykadun penkillä. Susiveistos syntyi alkujaan kun Pohjois-Karjalan Ammattikorkeakoulun kuvataiteen ja muotoilun koulutusohjelma, sanomalehti Karjalainen ja Joensuun Kaupunkikeskustayhdistys järjestivät keväällä 2006 Susi Pop Art -veistoskilpailun. Veistos oli aluksi lasikuidusta, se oli muiden kilpailutöiden kanssa esillä vain kesän ajan ja sai kolhuja mutta palasi korjattuna paikalleen. Veistos voitti yleisöäänestyksen, ja kilpailun järjestäjät päättivät tehdä siitä sen saaman suosion vuoksi pysyvän teoksen, ja se valettiin pronssiin. Pronssiin valettu teos tuotiin paikalleen penkille 30. toukokuuta 2007.. Alkuperäinen susiveistos on sanomalehti Karjalaisen toimitalon aulassa Noljakassa. Susi kosiomatkalla näkyy verkossa kaupungin esittelyvideolla. Se on hyvin suosittu valokuvauskohde. == Lähteet == == Aiheesta muualla == * Joensuun kaupungin esittelyvideo Luokka:Suomen patsaat ja veistokset Luokka:Joensuun kulttuuri
Jaakko Niemi

Jaakko Niemi -nimisiä henkilöitä ovat: * Jaakko Niemi (1715–1785), suomalainen uudisraivaaja * Jaakko Niemi (s. 1952), suomalainen jääkiekkoilija * Jaakko Niemi (s. 1961), suomalainen ampumahiihtäjä
Sledgehammer (Fifth Harmonyn kappale)

Sledgehammer on yhdysvaltalaisen tyttöbändi Fifth Harmonyn kappale. Sen julkaisivat Syco Music ja Epic Records heidän tulevan, Reflection- debyyttialbumin toisena singlenä 28. lokakuuta 2014. Kappaleeseen liittyvä musiikkivideo julkaistiin Fifth Harmonyn virallisella YouTube-kanavalla 25. marraskuuta 2014. Sen ohjasi Fatima Robinson joka ohjasi myös 'Bo$$in' musiikkivideon. Kappale oli kohtalainen menestys, sijoittuen viidenkymmenen parhaan joukkoon Kanadassa, Tšekissä, Slovakiassa sekä Yhdysvaltain Billboard Mainstream Top 40:llä. ==Lähteet== == Aiheesta muualla == * Sledgehammer discogs.com -sivustolla Luokka:Vuoden 2014 kappaleet Luokka:Yhdysvaltalaiset musiikkikappaleet
Hansjörg Sumi

Hansjörg Sumi (s. 19. tammikuuta 1959 Saanen, Bern) on sveitsiläinen mäkihyppääjä. Sumi johti Lake Placidin olympialaisissa 1980 suurmäen kilpailua ensimmäisen kierroksen jälkeen, mutta putosi lopulta seitsemänneksi. Normaalimäessä hän oli yhdeksäs. Sumi sijoittui Keski-Euroopan mäkiviikon kokonaiskilpailussa toiseksi kaudella 1978–1979. Hän voitti maailmancupin osakilpailun Gstaadin suurmäessä helmikuussa 1980. Lisäksi hän sijoittui toiseksi Innsbruckissa tammikuussa 1980 ja Garmisch-Partenkirchenissä uudenvuodenpäivänä 1984 sekä kolmanneksi Engelbergin suurmäessä maaliskuussa 1980 ja St. Moritzin normaalimäessä tammikuussa 1982. == Lähteet == Luokka:Sveitsiläiset mäkihyppääjät Luokka:Vuonna 1959 syntyneet Luokka:Elävät henkilöt
Martin Weber

Martin Weber (s. 15. huhtikuuta 1954 Pappenheim) on Saksan demokraattista tasavaltaa edustanut saksalainen mäkihyppääjä. Hän edusti ASK Vorwärts Oberhof -seuraa, ja on pituudeltaan 173 cm. Weber sijoittui Lake Placidin olympialaisissa 1980 normaalimäessä 11:nneksi. Hän oli Keski-Euroopan mäkiviikon kokonaiskilpailussa kolmas vuodenvaihteissa 1977–1978 ja 1979–1980. Hän voitti Bischofshofenin kilpailun tammikuussa 1980 ja oli toinen Oberstdorfissa joulukuussa 1977. == Lähteet == Luokka:Itäsaksalaiset mäkihyppääjät Luokka:Vuonna 1954 syntyneet Luokka:Elävät henkilöt
Tafoni

Tafoni eli rapautumisonkalo (, ) on suureen kiveen, lohkareeseen tai kallioon onkalorapautumisen seurauksena syntynyt luolamainen syvennys, kolo tai kuopanteiden sarja. Onkalo on syntynyt, kun kiven pinta on rapautunut rikki sellaisesta kohdasta, joka on ympäröivää kiviainesta heikompaa. Heikossa kohdassa eroosio kuluttaa kiveä nopeammin ja synnyttää siihen kohtaan onkalon. Poikkeavaksi tafonin onkalon tekee usein se, että onkalon pesä on ylempänä kuin onkalon suu. == Valokuvia == AlienRox.jpg|Tafoneita lohkareissa, Point Lobos, Kalifornia Buntsandstein Waben.jpg|Tafoneita pystykallion seinämässä, Reininmaalla Saksassa Taffoni corse à Filitosa.jpg|Luolamainen tafoni Ranskan Korsikassa Pirunpesä (Nokia) 01a.jpg|Pirunpesä Nokian Sarkolassa Pirunpesä (Nokia) 02a.jpg|Pirunpesä kuvatuna vasemmalta == Lähteet == == Aiheesta muualla == * Paradise, Tom: Tafoni and Rock Basins (gnammas, solution pits), kirjasta Treatise on Geomorphology, 2013 * W. C. Bradley, J. T. Hutton and C. R. Twidale: Role of Salts in Development of Granitic Tafoni, South Australia, The Journal of Geology * Rahkonen, Juho: Kummia koloja, Suomen Luonto * Boxerman, Jon: What is tafoni?, Tasmanian Geographic * Alden, Andrew: Cavernous Weathering, Mechanical or Physical Weathering * Kesäläinen, Tuomo & Kejonen, Aimo: Suomen 2. suurin tafoni - Pirunpesäkivi, Nokia, Luolamiehen Blogi * Hollow, Bean: Tafoni, valokuvia * Toivanen, Anssi: Iso-Pannusaaren tafoni, Sorsavesi, Leppävirta, valokuvia, 2.8.2014 * Commons: http://commons.wikimedia.org/wiki/Category:Tafoni Luokka:Geologia Luokka:Luolageologia
Liikennelentäjä (lehti)

Liikennelentäjä on Suomen Lentäjäliiton julkaisema jäsenlehti. Lehti on kaikkien luettavissa Internetissä, ja se toimitetaan jäsenille painettuna versiona. Lehteä julkaistaan viisi kertaa vuodessa. Lehden päätoimittajana toimii Sami Simonen ja vastaava päätoimittaja on liiton hallituksen puheenjohtaja. Lehden julkaisua tuetaan mainosmyynnillä ja se on jäsenistölle maksuton. ==Aiheesta muualla== *Lehden verkkoversio Luokka:Suomalaiset ilmailulehdet
Fancy (Iggy Azalean kappale)

Fancy on australialaisräppäri Iggy Azalean kappale hänen The New Classic- debyyttialbumilta, jolla vierailee myös brittiläisartisti Charli XCX. Sen julkaisi Island Records albumin neljäntenä singlenä 17. helmikuuta 2014. "Fancyä" kuvaillaan electro hop-kappaleeksi; sen sanoittivat Azalea ja XCX sekä sävelsi tuotantotiimi The Invisible Men, joka myös tuotti sen yhdessä Arcaden kanssa. Kappale vuoti nettiin joulukuussa 2013 nimellä "Leave It". "Fancy" sai pääosin positiivisia vastaanottoja ja se oli kaupallisesti menestys, saavuttaen Billboard Hot 100 -listan kärjen ja muodostuen sekä Azalean että Charli XCX:n ensimmäiseksi kyseisen listan kärjen saavuttaneeksi kappaleeksi. Kappale pysyi kyseisellä listapaikalla yhteensä seitsemän peräkkäistä viikkoa. Se saavutti listan kärjen myös Kanadassa ja Uudessa- Seelannissa sekä saavutti listamenestystä ympäri maailmaa, mukaan lukien sijoitukset kymmenen parhaan joukossa lukuisissa valtioissa kuten Australiassa ja Isossa-Britanniassa, joista molemmissa valtioissa siitä tuli hänen ensimmäinen viiden parhaan joukkoon päässyt hitti pääartistina. Se on Charli XCX:n toinen kymmenen parhaan joukkoon päässyt single Icona Popin kappaleella "I Love It" vuonna 2013 tehdyn vierailun jälkeen. Kappale nimettiin myös Billboardin "Vuoden 2014 kesähitiksi", samalla kun se oli myös Spotifyn vuoden 2014 ladatuin kappale ja sen VEVO-kanavalla oleva musiikkivideo vuoden 2014 katsotuin video Yhdysvalloissa. Se saavutti ehdokkuuksia 57. Grammy- palkintogaalassa kategorioissa "Vuoden levytys" ja "Paras pop duo/joukkoesitys". "Fancy" on myynyt maailmanlaajuisesti vuoden 2014 aikana yhteensä seitsemän miljoonaa kopiota päästen kaikkien aikojen myydyimpien singlejen listalle. Kappaleeseen liittyvä musiikkivideon ohjasi Director X ja se julkaistiin maaliskuussa 2014. Videon visuaalit ovat saaneet inspiraationsa vuoden 1995 yhdysvaltalaiskomediasta Clueless, Azalean esittäessä Beverly Hillsin sosialisti Cher Horowitziä ja XCX Tai Frasieriä. Musiikkivideo oli ehdolla neljälle eri palkinnolle vuoden 2014 MTV Video Music Awardsissa, mutta ei voittanut niistä ainuttakaan. Azalea ja XCX ovat esittäneet kappaleen livenä televisio-ohjelmassa Good Morning America sekä vuoden 2014 Billboard Music Awardsissa. "Fancyn" ovat lukuisat artistit coveroineet, joihin luokittuvat Anna Kendrick Saturday Night Liven 39. tuotantokaudella ja lukuisat räppärit ovat esittäneet siitä remix-versioita, joihin lukeutuu esimerkiksi Da Brat ja Lil' Kim. ==Lähteet== Luokka:Vuoden 2014 kappaleet Luokka:Iggy Azalean kappaleet Luokka:Charli XCX:n kappaleet Luokka:Billboard Hot 100 -listan ykköset
OMG (kappale)

OMG on yhdysvaltalaisartisti Usherin kappale. Sillä vierailee will.i.am, joka myös sanoitti ja tuotti kappaleen. Siinä käytetään auto-tune efektiä muutamissa linjoissa. Kappale julkaistiin Usherin kuudennen, Raymond v. Raymond-studioalbumin ensimmäisenä kansainvälisenä sekä kokonaisuudessaan neljäntenä singlenä kolmen Yhdysvalloissa julkaistun singlen, "Papersin", "Hey Daddy (Daddy's Home):n" sekä "Lil Freakin" jälkeen. Kappale sai pääosin ristiriitaisia vastaanottoja musiikkikriitikoilta, jotka kritisoivat auto- tunen käyttöä, mutta kehuivat kappaleen tanssi ja klubifiilistä. Kappale merkitsee toista kertaa kun Usher on tehnyt yhteistyötä will.i.amin kanssa "Here I Stand"-studioalbumilta julkaistun "What's Your Namen" jälkeen. "OMG" saavutti listan kärjen Australiassa, Irlannissa, Uudessa-Seelannissa, Isossa- Britanniassa ja Yhdysvalloissa. Siitä tuli hänen yhdeksäs listan kärjen saavuttanut single Yhdysvalloissa, muodostaen hänestä 2010-luvun ensimmäisen artistin joka onnistuu saavuttamaan kärkisijoituksia saavuttaneita singlejä kolmella peräkkäisellä vuosikymmenellä. Hänestä tuli kaikkien aikojen neljäs artisti, joka on pystynyt samaan. Usherista tuli myös kolmas artisti, jolla on vähintään yksi listan kärjen saavuttanut kappale viideltä peräkkäiseltä studioabumilta. Kappaleen koreografista ja tanssivoimaista musiikkivideota on vertailtu kriitikojen keskuudessa kappaleen "Yeah!" musiikkivideoon. Usher on esittänyt kappaleen livenä lukuisia kertoja, kuten American Idolin yhdeksännellä tuotantokaudella yhdessä will.i.amin kanssa. Hän esitti kappaleen myös osana kriitikkojen ylistämää esitystä vuoden 2010 MTV Video Music Awardsissa. "OMG" nimettiin Yhdysvaltain vuoden 2010 viidenneksi myydyimmäksi kappaleeksi 3,8 miljoonan kopion myynnillä. Kappaletta myytiin saman vuoden aikana maailmanlaajuisesti 6.9 miljoonaa kopiota. ==Lähteet== Luokka:Vuoden 2010 kappaleet Luokka:Usherin kappaleet
Dieter Neuendorf

Dieter Neuendorf (7. heinäkuuta 1940 Ruhla, Thüringen – 21. toukokuuta 2021 Bad Salzungen, Thüringen) oli saksalainen mäkihyppääjä, joka edusti aktiiviurallaan sekä Saksaa että Saksan demokraattista tasavaltaa. Hän edusti ASK Vorwärts Oberhof -seuraa, ja oli pituudeltaan 172 cm. Neuendorf saavutti Oslon MM-kilpailuissa 1966 hopeaa normaalimäen kilpailussa. Innsbruckin olympialaisissa 1964 hän sijoittui normaalimäessä viidenneksi ja suurmäessä kahdeksanneksi. Grenoblessa 1968 hän oli normaalimäessä seitsemäs ja suurmäessä viidestoista. Neuendorf sijoittui Keski-Euroopan mäkiviikon kokonaiskilpailussa toiseksi vuodenvaihteessa 1965–1966. Hän oli toinen Oberstdorfissa, kuudes Garmisch-Partenkirchenissä, voitti Innsbruckissa ja oli kolmas Bischofshofenissa. Seuraavana talvena hän voitti Oberstdorfissa, oli neljäs Garmisch-Partenkirchenissä, seitsemäs Innsbruckissa, kuudes Bischofshofenissa ja kolmas mäkiviikon kokonaiskilpailussa. Vuodenvaihteessa 1967–1968 hän sijoittui mäkiviikon kokonaiskilpailussa niin ikään kolmanneksi. Hän voitti tuolloin Oberstdorfin kilpailun ja sijoittui toiseksi Garmisch- Partenkirchenissä. Neuendorf voitti Holmenkollenin kisojen mäkihypyn 1965. == Lähteet == Luokka:Itäsaksalaiset mäkihyppääjät Luokka:Vuonna 1940 syntyneet Luokka:Vuonna 2021 kuolleet
Jagdgeschwader 52

Jagdgeschwader 52 (JG 52) oli Saksan ilmavoimien hävittäjälentorykmentti toisessa maailmansodassa. == Komentajat == Rykmentinkomentajat: *Majuri Hubertus Merhardt von Bernegg (19. elokuuta 1939 - 18\. elokuuta 1940) *Majuri Hanns Trübenbach (19. elokuuta 1940 - 10\. lokakuuta 1941) *Majuri Wilhelm Lessmann (15. lokakuuta 1941 - 2\. kesäkuuta 1942) *Everstiluutnantti Friedrich Beckh (3. kesäkuuta 1942 - 21\. kesäkuuta 1942) *Majuri Herbert Ihlefeld (22. kesäkuuta 1942 - 28\. lokakuuta 1942) *Everstiluutnantti Dietrich Hrabak (1. marraskuuta 1942 - 30\. syyskuuta 1944) *Everstiluutnantti Hermann Graf (1 lokakuuta 1944 - 8\. toukokuuta 1945) == Merkittäviä lentäjiä == * Erich Hartmann, JG 52:n eniten ilmavoittoja saavuttanut lentäjä. 352 voittoa. * Gerhard Barkhorn, 301 ilmavoittoa: joista suurin osa JG 52:ssä. Spick 1999 s. 215 * Günther Rall, 275 ilmavoittoa: joista suurin osa JG 52:ssä. Spick 1999 s. 215 * Helmut Lipfert, 203 ilmavoittoa. Toimi lentuepäällikkönä. Kaikki voitot idässä saavutettuja. == Lähteet == * ===Viitteet=== == Aiheesta muualla == Luokka:Luftwaffe (Wehrmacht)
Get the Party Started

Get the Party Started on yhdysvaltalaisartisti Pinkin kappale joka julkaistiin hänen toisen, Missundaztood-studioalbumin ensimmäisenä singlenä 9. lokakuuta 2001. Kappaleen sanoitti ja tuotti Linda Perry. Siitä tuli kansainvälinen hitti ja se saavutti sijoituksia kymmenen parhaan joukossa monissa valtioissa. Se oli Pinkin siihen aikaan myydyin kappale. Kappale sai pääosin positiivisia vastaanottoja musiikkikriitikoilta ja singlen julkaisun jälkeen vahvistettiin tieto siitä, että Pink julkaisee pian Missundaztoodin. ==Lähteet== Luokka:Vuoden 2001 kappaleet Luokka:Pinkin kappaleet